九懷 江夫人
作者：高似孫
朝代：宋

paragraphs: 若有人兮山阿，樂莫樂兮在薖。
絜余珮兮有蘭，愜余裳兮有蘿。
凌八荒兮騁望，悵山河兮悲壯。
倒天漢兮濯江淮，眇風雲兮晤懷。
竹樹兮冥蒙，海月兮朣朧。
君何爲兮山中，鴻奔南兮逼輕舟。
歌聞天兮擊中流，氣浩浩兮橫九州。
山冉冉兮生雨，水汪汪兮迷浦。
鴂一叫兮花愁，期美人兮春渚。